钦定古今图书集成/明伦汇编/闺媛典/第180卷 > 朱世禄妻王氏
## 钦定古今图书集成/明伦汇编/闺媛典/第180卷 > 朱世禄妻王氏

按《畿辅通志》：王氏，朱世禄妻，河间府人。禄家贫甚，氏
朝夕纺绩，奉翁姑，勉夫肄业。及夫领乡荐，授庐州府
司理，没于官。氏触棺号泣，欲以身殉。诸孤环泣不忍
弃，因挥涕曰：“我死则此诸孤谁托，且旅榇不归矣。”于
是挽绋还葬。勤操作，教子孙，俱次第成立。万历间旌
表。